Peder Christian Andersen
Store norske leksikon,Samfunn,Medier,Aviser,Avisredaktører
Peder Christian Andersen var en norsk journalist og redaktør, og er regnet som en av pionerene innen norsk idrettsjournalistikk.
Han var medarbeider i bladet Sport fra 1909, journalist i Social-Demokratens sportsredaksjon fra 1912 til 1919. Deretter var han ansatt i Aftenpostens sportsredaksjon, fra 1925 som redaksjonssekretær og leder. Han var nyhetsredaktør i Aftenposten fra 1945 til 1963. Ved siden av stillingen i Aftenposten var han redaktør og utgiver av Idrettsliv ra 1915 til 1928.Andersen var en av de første fotballreportere i radio og ble meget populær for sin spesielle form. Han var også styremedlem i Norges Fotballforbund i mange år, og dessuten landskampdommer.Andersen utga boka De olympiske leker gjennom 50 år i 1945 og Den nye olympiaboken i 1957. I 1960 mottok han Narvesenprisen. Les mer i Store norske leksikon Per Christian Andersen i Norsk biografisk leksikon